पिछले महीने दक्षिणी तट पर पहुंचे भारतीय मॉनसून में अगले दो हफ्तों के दौरान धीमी गति से आगे बढऩे और देश के उत्तर-पश्चिम हिस्सों के लिए अत्यंत महत्त्वपूर्ण बारिश की शुरुआत में देरी होने के आसार नजर आ रहे हैं। यह कहना है मौसम का पूर्वानुमान बताने वाली अमेरिका की एक निजी एजेंसी का। एशिया की तीसरी सबसे बड़ी अर्थव्यवस्था के लिए महत्त्वपूर्ण समझी जाने वाली इस मॉनसूनी बारिश ने कृषि और आर्थिक उत्पादन का परिदृश्य खुशनुमा दिखाते हुए सामान्य की अपेक्षा कुछ दिन पहले ही मई के अंत में दक्षिणी राज्य केरल में दस्तक दी थी।